Document ID: /roh_data/filtered/fineweb-2-filterrobots_roh.jsonl.gz/33305

Ina conferna dal concern na datti betg. Suenter in inscunter cun Donald Trump a New York ha il schef da la SoftBank sulettamain ditg:
Nus vegnin ad investir en novas firmas
Detagls n'ha el però betg numnà. La SoftBank aveva gia annunzià l'october d'investir en l'entir mund 100 milliardas dollars. Quai ensemen cun in fondo da stadi saudi-arabic.
Pli tard aveva Trump declerà che la SoftBank haja prendì questa decisiun perquai ch'el saja vegnì elegì sco president american.
RR novitads 08:30